Nadvojvoda

Nadvojvoda (njemački: Erzherzog; latinski: Archidux) je titula koju su zvanično koristili austrijski vladari od 1453. do 1918. godine. Pošto je u mnogim njemačkim zemljama, uključujući i Austriju, običaj bio da svi članovi vladareve porodice nose istu titulu, pravo na titulu nadvojvode od Austrije imali su sinovi nadvojvode ili nadvojvotkinje Austrije, a na titulu nadvojvotkinje od Austrije pravo su imale kćeri i snahe nadvojvode ili nadvojvotkinje Austrije.

U ranku se nalazi ispod kralja, a iznad vojvode, ali ova titula nikada nije imala tačno određenu poziciju i nikada nije bila korištena u više zemalja istovremeno. Nosili su je samo članovi dinastije Habsburg i članovi dinastije Habsburg-Lorena, a u tu dinastiju titulu je unijela nadvojvotkinja Marija Terezija. Marija Terezija je bila jedina žena koja je naslijedila nadvojvodstvo Austriju, a njena četrdesetogodišnja vladavina prekinula je personalnu uniju između Svetog Rimskog Carstva, kojim je de jure vladao njen muž Franjo I, i Austrije, koja traje još od kada je 1453. za cara izabran Fridrik Habsburški. Personalna unija je ponovo uspostavljena nakon njene smrti, kada su Austrija i Sveto Rimsko Carstvo ponovo bili ujedinjeni pod krunom Marijinog Terezijinog i Franjinog sina Josipa II. Godine 1804, dvije godine prije raspada Svetog Rimskog Carstva, Austrija, njegov nasljednik, je bila uzdignuta na nivo carstva, čime je njen vladar od tada car. Austrijski car je, međutim, zadržao tradicionalnu titulu nadvojvode u svojoj punoj tituli.

Titulu danas nose članovi titularne austrijske carske porodice, što uključuje osamdeset i četiri muškarca koja su u nasljednom nizu za titulu austrijskog cara. Titulu nadvojvotkinja nose njihove kćeri i supruge, te udovice prethodnih nosilaca te titule.

 Nadvojvode kao vladari Austrije 
 Za puni spisak vladara Austrije vidi Spisak austrijskih vladara.

 Dinastija Habsburg
ImeDinastijadruge tituleoddoAlbert VI  Habsburg14571463Fridrik VHabsburgCar Svetog Rimskog Carstva kao Fridrik III14631493Maksimilijan IHabsburgCar Svetog Rimskog Carstva14931519Karlo IHabsburgCar Svetog Rimskog Carstva (Karlo V), razne titule15191521Ferdinand IHabsburgCar Svetog Rimskog Carstva, kralj Češke, kralj Mađarske15211564Maksimilijan IIHabsburgCar Svetog Rimskog Carstva, kralj Češke, kralj Mađarske15641576Rudolf IVHabsburgCar Svetog Rimskog Carstva (Rudolf II), kralj Češke, kralj Mađarske 15761612Matija IHabsburgCar Svetog Rimskog Carstva, kralj Češke, kralj Mađarske16121619Ferdinand IIHabsburgCar Svetog Rimskog Carstva, kralj Češke, kralj Mađarske16191637Ferdinand IIIHabsburgCar Svetog Rimskog Carstva, kralj Češke, kralj Mađarske16371657Leopold IHabsburgCar Svetog Rimskog Carstva, kralj Češke, kralj Mađarske16571705Josip IHabsburgCar Svetog Rimskog Carstva, kralj češke, kralj Mađarske17051711Karlo IIHabsburgCar Svetog Rimskog Carstva (Karlo VI), kralj Češke, kralj Mađarske 17111740Marija TerezijaHabsburgKraljica Češke, kraljica Mađarske17401780

 Dinastija Habsburg-Lorena (Habsburg-Lothringen)

ImeDinastijadruge tituleoddoJosip IIHabsburg-LorenaCar Svetog Rimskog Carstva, kralj Češke, kralj Mađarske 17801790Leopold IIHabsburg-LorenaCar Svetog Rimskog Carstva, kralj Češke, kralj Mađarske17901792Franjo IHabsburg-LorenaCar Svetog Rimskog Carstva (kasnije car Austrije), kralj Češke, kralj Mađarske17921835FerdinandHabsburg-LorenaCar Austrije, kralj Češke, kralj Mađarske18351848Franjo JosipHabsburg-LorenaCar Austrije, kralj Češke, kralj Mađarske18481916KarloHabsburg-LorenaCar Austrije, kralj Češke, kralj Mađarske (Karlo IV)19161918

 Također pogledajte 

 Vojvoda
 Veliki vojvoda

Kategorija:Titule
Kategorija:Plemstvo
Kategorija:Austrija
Kategorija:Sveto Rimsko Carstvo
Kategorija:Austro-Ugarska